**S**zám: 1130-16/2017.

**J E G Y Z Ő K Ö N Y V**

Harta Nagyközség Önkormányzata Képviselő-testületének

2017. június 12-én megtartott rendkívüli üléséről.

Készült: 2 pld-ban

**J E G Y Z Ő K Ö N Y V**

Készült: Harta Nagyközség Önkormányzata Képviselő-testületének 2017. június 12-én megtartott rendkívüli üléséről.

Helyszín: A Képviselő-testület tanácskozóterme

Jelen voltak: **A Képviselő-testület részéről:**

Dollenstein László polgármester

Arnold Csaba alpolgármester

Krausz Henrik képviselő

Leitert Ottó képviselő

**Az Önkormányzati Hivatal részéről:**

Dr. Sárközi Zsolt jegyző

Keresztély László műszaki vezető főtanácsos

**Dollenstein László polgármester** 17,00 órakor megnyitotta a rendkívüli ülést, a rendkívüli ülésen nem vesznek részt Kuncz Gábor, Frőhlich Henrik és Schuckert György képviselők, távolmaradásukat előre jelezték. Megállapította, hogy a képviselő-testület határozatképes. Köszönti a jelenlévőket. Elmondja, hogy a rendkívüli ülés összehívására elsősorban a*„Vállalkozási szerződés keretében Harta Nagyközség közigazgatási területén lévő ravatalozó átalakítása, felújítása, és új előtető építése”* elnevezésű, a közbeszerzésekről szóló 2015. évi CXLIII. törvény (a továbbiakban: *Kbt.*) 115. § (1) bekezdés szerinti nyílt közbeszerzési eljárás során benyújtott ajánlatok bírálata és értékelése miatt kerül sor, de az egyéb napirendek is igénylik a lehetúleg minél hamarabbi döntést. Javasolja a kiadott napirend elfogadását és annak megtárgyalását.

A napirendre az alábbiak szerint tette meg a javaslatot:

(*a meghívó a jegyzőkönyv 1. sz., a jelenléti ív a 2. sz. melléklete)*

Az ülés napirendje:

1./ ***„Vállalkozási szerződés keretében Harta Nagyközség közigazgatási területén lévő ravatalozó átalakítása, felújítása, és új előtető építése”*** elnevezésű, a közbeszerzésekről szóló 2015. évi CXLIII. törvény (a továbbiakban: *Kbt.*) 115. § (1) bekezdés szerinti nyílt közbeszerzési eljárás során benyújtott ajánlatok bírálata és értékelése.

Előadó: polgármester

2./ Felhatalmazás a hartai külterület 011/12-es hrsz-ú területtel kapcsolatos tulajdonszerzésekre

Előadó: jegyző

3./ A hartai 927/7 és a 927/77 hrsz-ú ingatlanok telekhatár-rendezése

Előadó: polgármester

4./ A polgármester 2017. évi szabadságának meghatározása

Előadó: alpolgármester

1./ ***„Vállalkozási szerződés keretében Harta Nagyközség közigazgatási területén lévő ravatalozó átalakítása, felújítása, és új előtető építése”*** elnevezésű, a közbeszerzésekről szóló 2015. évi CXLIII. törvény (a továbbiakban: *Kbt.*) 115. § (1) bekezdés szerinti nyílt közbeszerzési eljárás során benyújtott ajánlatok bírálata és értékelése.

Előadó: Dollenstein László polgármester

**Dollenstein László polgármester:**

A Bíráló Bizottság tagjai Koósné Knódel Katalin pénzügyi csoportvezető, Keresztély László műszaki vezető főtanácsos, dr. Sárközi Zsolt jegyző és dr. Kovács Orsolya ügyvéd a közbeszerzést lebonyolító szakértőként. Képviselő-testületi tag nem lehet a bizottság tagja. A Bíráló Bizottság ülésezett és a nyílt közbeszerzési eljárásban benyújtott ajánlatokat érvényesnek nyilvánította. Érvényes ajánlatot nyújtott be az Aktív Kft., a Generál Kft, és a Kőrös Házépítő Kft. is. A bíráló bizottság határozati javaslatában a legkedvezőbb ajánlatot tevő Generál Kft-t javasolja nyertes ajánlattevőként elfogadni. Az ezzel kapcsolatos előterjesztést és egyéb anyagokat a képviselők megkapták.

*(a határozati javaslat, az értékelési jegyzőkönyv és az ajánlatok a jegyzőkönyv 3-7. számú mellékletei)*

Megkérdezi a képviselő-testület tagjait, hogy az eljárással, a határozati javaslattal kapcsolatban van-e kérdésük, véleményük.

Amennyiben nincs, kéri, hogy aki egyetért a Bíráló Bizottság határozati javaslatával, kézfeltartással szavazzon.

Megállapítja, hogy a Képviselő-testület 4 igen szavazattal az alábbi határozatot hozta:

**Szám:** 65/2017.(VI.12.) Kt.h.

**Tárgy:** A közbeszerzési ajánlatok értékelése és a nyertes ajánlattevő kihirdetése.

**H A T Á R O Z A T**

**Harta Nagyközség Önkormányzata***(székhely: 6326 Harta, Templom u. 68.),* ajánlatkérő a ***„Vállalkozási szerződés keretében Harta Nagyközség közigazgatási területén lévő ravatalozó átalakítása, felújítása, és új előtető építése”*** elnevezésű, a Kbt. 115. § (1) bekezdése szerinti, nyílt közbeszerzési eljárásban a benyújtott ajánlatok értékelését követően a Bíráló Bizottság határozati javaslata alapján az alábbi döntést hozza:

* A Bíráló Bizottság írásbeli szakvéleményében foglaltakkal egyetértve az ajánlatkérő a fentebb nevezett közbeszerzési eljárásban az ***AKTÍV*** ***Kft. ajánlattevő*** ajánlatát ***érvényesnek*** nyilvánítja.
* A Bíráló Bizottság írásbeli szakvéleményében foglaltakkal egyetértve az ajánlatkérő a fentebb nevezett közbeszerzési eljárásban a ***GENERÁL*** ***Kft. ajánlattevő*** ajánlatát ***érvényesnek*** nyilvánítja.
* A Bíráló Bizottság írásbeli szakvéleményében foglaltakkal egyetértve az ajánlatkérő a fentebb nevezett közbeszerzési eljárásban a ***KŐRÖS HÁZÉPÍTŐ Kft. ajánlattevő*** ajánlatát ***érvényesnek*** nyilvánítja.
* A Bíráló Bizottság írásbeli szakvéleményében foglaltakkal egyetértve az Ajánlatkérő a fentebb nevezett közbeszerzési eljárást ***eredményesnek*** nyilvánítja.
* A Bíráló Bizottság írásbeli szakvéleményében foglaltakkal egyetértve az ajánlatkérő a tárgyi közbeszerzési eljárásban nyertes ajánlattevőként hirdeti ki a ***GENERÁL Kft. ajánlattevőt***, valamint ezen ajánlattevővel köt szerződést.

**Felelős:** Dollenstein László, polgármester

**Határidő:** 2017. július 1.

**2./ Felhatalmazás a hartai külterület 011/12-es hrsz-ú területtel kapcsolatos tulajdonszerzésekre**.

**Előadó**: **dr. Sárközi Zsolt jegyző**

**Dr. Sárközi Zsolt jegyző:**

A 011/12. hrsz-ú ingatlan megvásárlásával kapcsolatosan ismételten szükséges felhatalmazást adni a polgármesternek, hogy az egyes résztulajdonokra vonatkozóan 160,- Ft/m2-es áron adhasson ajánlatot, ami a szakértői véleményben lett megállapítva. Eddig 150 Ft-ra volt meg a felhatalmazás. Ezentúl szükséges jóváhagyni a póthagyatéki eljárások lefolytatása után megszerzett ingatlanok esetében a közjegyzői díj és az egyéb költségek átvállalását is.

Mivel a söröző is az ingatlan része, a kormányhivatal álláspontja szerint ezt is szükséges tulajdonba venni, ha kisajátítási eljárásra kerül sor. Erre vonatkozóan a módosított igazságügyi ingatlanszakértői vélemény alacsonyabb összeget állapított meg a korábbinál. Amennyiben a képviselő-testület az ingatlant teljes egészében meg akarja szerezni, célszerű az igazságügyi ingatlanszakértői véleményben foglalt 6 950 000,- Ft összegű ajánlattételre, illetve megegyezés esetén az adás-vételi szerződés aláírására felhatalmazni a polgármestert. Kéri a képviselők véleményét a felhatalmazással kapcsolatban, amennyiben nincs kéri, hogy aki egyetért a határozati-javaslattal, kézfeltartással szavazzon.

Megállapítja, hogy a képviselő-testület 4 igen szavazattal az alábbi határozatot hozta:

**Szám**: 66/2017.(VI.12.) Kt.h

**Tárgy:** Felhatalmazás a hartai külterület 011/12-es hrsz-ú területtel kapcsolatos tulajdonszerzésekre

**H A T Á R O Z A T**

1. Harta Nagyközség Önkormányzatának Képviselő-testülete a a 2016. november 18-án kelt, a kisajátítási eljáráshoz szükséges előzetes igazságügyi ingatlanforgalmi szakértői vélemény alapján felhatalmazza a polgármestert a 011/12-es hrsz-ú földterület egyes résztulajdonaira vonatkozóan 160 Ft/m2-es áron történő további ajánlattételekre, és az ennek megfelelő, a kisajátítási eljárást megelőző adás-vételek megkötésére.

2. Harta Nagyközség Önkormányzatának Képviselő-testülete a 2017. május 5-én kelt, a kisajátítási eljáráshoz szükséges előzetes kiegészítő igazságügyi ingatlanforgalmi szakértői vélemény alapján felhatalmazza a polgármestert a 011/12-es hrsz-ú földterületen található sörözőre vonatkozóan 6 950 000 azaz hatmillió-kilencszázötvenezer Ft-os ajánlattételre és megegyezés esetén az ennek megfelelő, a kisajátítási eljárást megelőző adás-vétel megkötésére.

3. A képviselő-testület azoknál az adás-vételeknél, amelyek lebonyolításához előzetesen póthagyatéki eljárás lefolytatása szükséges, az eljárás díját megtéríti az örökösöknek.

4. Hatályát veszíti a hartai 011/12-es hrsz-ú földrészletre (sziget) vonatkozó tulajdonjog-szerzéssel kapcsolatos döntések tárgyában hozott 216/2015. (VIII.31.) Kt. határozat 3. pontja

5. A képviselő-testület felhatalmazza a polgármestert az adás-vételi szerződésnek az önkormányzat nevében történő megkötésére, aláírására, illetve az esetleges további feltételekben való megegyezésre.

**Felelős:** Dollenstein László polgármester

**Határidő:** folyamatos

**3./ A hartai 927/7 és a 927/77 hrsz-ú ingatlanok telekhatár-rendezése.**

**Előadó: Dollenstein László polgármester**

**Dollenstein László polgármester:**

Mindenki számára ismert a történet, a disco előtti parkoló rendezéséről van szó. Megkérdezi, hogy a telekhatár rendezéssel kapcsolatban van-e kérdése, véleménye valakinek, amennyiben nincs kéri, hogy aki egyetért a hartai 927/7 és a 927/77. hrsz-ú ingatlanok telekhatár-rendezésével, kézfeltartással szavazzon.

Megállapítja, hogy a képviselő-testület 4 igen szavazattal az alábbi határozatot hozta:

**Szám**: 67/2017.(VI.12.) Kt.h.

**Tárgy:** A hartai 927/7 és a 927/77 hrsz-ú ingatlanok telekhatár-rendezése

**H A T Á R O Z A T**

1. Harta Nagyközség Önkormányzatának Képviselő-testülete hozzájárul a tulajdonában álló 927/77 hrsz-ú 1494 m2-es beépítetlen terület és a Hart-Agroszolg Kft, (6326 Harta, Kékesi út 3-5.) tulajdonában álló 927/7 hrsz-ú 2091 m2-es beépítetlen terület megosztási vázrajz szerinti telekhatár-rendezéséhez.

2. A képviselő-testület felhatalmazza a polgármestert a telekhatár-rendezéssel kapcsolatos okiratoknak az önkormányzat nevében történő aláírására, illetve az esetleges további feltételekben való megegyezésre.

*(a vázrajz a határozat melléklete)*

**Felelős:** Dollenstein László polgármester

**Határidő:** 2017. július 1.

**4./ A polgármester 2017. évi szabadságának meghatározása**

**Előadó: Arnold Csaba alpolgármester**

**Arnold Csaba alpolgármester:**

A Képviselő-testület januári ülésén hagyta jóvá a polgármester 2017. évi szabadságának ütemezését. Most a határozati javaslatban foglaltaknak megfelelően szükséges az ütemezés módosítása, mert számítási hiba van benne.

Megkérdezi a képviselőket, hogy a módosítással kapcsolatban van-e kérdésük, véleményük, amennyiben nincs, kéri, hogy aki egyetért a polgármester szabadságának a határozati-javaslatban foglaltak szerinti megállapításával, kézfeltartással szavazzon.

Megállapítja, hogy a képviselő-testület 4 igen szavazattal az alábbi határozatot hozta:

**Szám:** 68/2017.(VI.12.) Kt.h.

**Tárgy:** A polgármester 2017. évi szabadságának meghatározása

**H A T Á R O Z A T**

Harta Nagyközség Önkormányzatának Képviselő-testülete Dollenstein László főállású

polgármester 2017. évi 39 nap szabadságának ütemezését az alábbiak szerint hagyja jóvá:

2017. június 01-30. napjáig, 21 nap

2017. július 10-14. napjáig 5 nap

2017. július 31. napjától augusztus 04. napjáig, 5 nap

2017. december 22-29. napjáig 5 nap

rendkívüli, előre nem látható alkalmakra 3 nap.

**Felelős:** Arnold Csaba, alpolgármester

**Határidő:** folyamatos

**Dollenstein László polgármester**:

A kiadott napirend megtárgyalása után megköszöni a képviselők részvételét, munkáját, majd

az ülést 19 órakor bezárja.

kmf.

Dollenstein László dr. Sárközi Zsolt

polgármseter jegyző